Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: 1997. évi LXXXI. törvény (a továbbiakban: Tny.)
Paragraph Index: 505

1. § A társadalombiztosítási nyugellátásról szóló 1997. évi LXXXI. törvény végrehajtásáról rendelkező 168/1997. (X. 6.) Korm. rendelet (a továbbiakban: TnyR.) a következő 11/E. §-sal egészül ki: „11/E. § Ha a 2001. december 31-ét követő és 2003. január 1-jét megelőző időponttól megállapításra kerülő saját jogú nyugellátás alapját képező havi átlagkereset 80 000 forintnál több, a 80 001—91 000 forint közötti átlagkereset kilencven százalékát, a 91 001—103 000 forint közötti átlagkereset nyolcvan százalékát, a 103 001—114 000 forint közötti átlagkereset hetven százalékát, a 114 001—126 000 forint közötti átlagkereset hatvan százalékát, a 126 001—137 000 forint közötti átlagkereset ötven százalékát, a 137 001—160 000 forint közötti átlagkereset negyven százalékát, a 160 001—183 000 forint közötti átlagkereset harminc százalékát, a 183 000 forint feletti átlagkereset húsz százalékát kell a saját jogú nyugellátás megállapításánál figyelembe venni.”

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes